Na podlagi Akta o ustanovitvi Trstenjakove ustanove z dne 30. 05. 1997 in Zakona o ustanovah (Ur.l.RS t. 60/95) je uprava dr. Antona Trstenjaka na svoji seji v Benediktu, dne 20. 06. 2011 sprejela

**STATUT USTANOVE DR. ANTONA TRSTENJAKA**

1. *SPLOŠNE DOLOČBE*
2. **člen**

S tem statutom se določi in uredi:

* organizacija, organi, upravljanje in zastopanje ustanove,
* imenovanje članov v upravo ustanove,
* sprejemanje odločitev,
* prihodki ustanove in razpolaganje s prihodki,
* finančno leto, finančni načrt in finančno poslovanje,
* poslovna tajnost,
* javnost dela ustanove,
* spremembe statuta ustanove,
* prenehanje ustanove,
* prehodne in končne določbe.
1. **člen**

Ustanova dr. Antona Trstenjaka je neodvisna in samostojna ustanova splošno koristnega in trajnega namena, ki jo upravlja uprava ustanove. Namenjena je širitvi slovenske kulturne, znanstvene in druge ustvarjalnosti, štipendiranju ter varovanju kulturne in naravne dediščine, v skladu z aktom o ustanovitvi.

1. **člen**

Ustanova je pravna oseba zasebnega prava s pravicami, obveznostmi in odgovornostmi, določenimi z zakonom, aktom o ustanovitvi, ter statusom in drugimi splošnimi akti.

1. **Člen**

V pravnem prometu ustanova uporablja svoj znak in pečat (žig)

USTANOVA dr. ANTONA TRSTENJAKA, LJUBLJANA

*II. ORGANIZACIJA, ORGANI, UPRAVLJANJE IN ZASTOPANJE USTANOVE*

1. **Člen**

Na podlagi svoje organiziranosti zagotavlja namen, za katerega je ustanovljena. Njena organiziranost mora zagotoviti racionalno in učinkovito delovanje ustanove.

1. **Člen**

*Organi ustanove so:*

* zbor ustanoviteljev
* uprava
* izvršni direktor uprave
* nadzorni odbor
* štipendijska komisija
* komisija za prireditve
* odbor štipendistov
1. **člen**

*Zbor ustanoviteljev:*

Zbor ustanoviteljev Trstenjakove ustanove sestavljajo pooblaščeni predstavniki ustanoviteljev. Zbor ustanoviteljev se sklicuje praviloma letno oz. po potrebi, če to predlaga uprava, ena tretjina pooblaščenih predstavnikov ustanoviteljev ali pa nadzorni odbor. Predlog za sklic podajo predsedniku, namestniku predsednika uprave ali izvršnemu direktorju uprave. Ne glede na to pa se zbor ustanoviteljev sestane enkrat letno. Zbor ustanoviteljev ima predsednika, ki sklicuje in vodi seje zbora ustanoviteljev.

1. **člen**

*Zbor ustanoviteljev ima naslednje naloge:*

* imenuje člane uprave
* imenuje člane nadzornega odbora
* predlaga spremembe in dopolnitve akta o ustanovitvi ustanove
* daje pobude in predloge za delo uprave

Zbor ustanoviteljev veljavno odloča, če je prisotna več kot polovica pooblaščenih predstavnikov ustanoviteljev in odloča z večino prisotnih.

1. **člen**

*Uprava*

Uprava je organ upravljanja, šteje 7 članov in ima naslednje pristojnosti:

* sprejema statut, njegove spremembe in dopolnitve
* sprejema letni načrt dela in proračun
* sprejema poročilo o delu ustanove
* obravnava in sprejema finančno poročilo za preteklo koledarsko leto
* odloča o predlogih komisije za štipendije
* odloča o vlogah za finančno podporo v skladu z namenom ustanove
* upravlja s premoženjem
* daje soglasje k internim aktom
* opravlja druge naloge v skladu z aktom o ustanovitvi in zakonom
* odloča o zmanjševanju in povečanju ustanovitvenega premoženja
* odloča o materialnih in finančnih sredstvih za poslovanje ustanove (plače, honorarji, potni stroški, in drugo) v skladu z določili akta o ustanovitvi in zakona.

Seje uprave sklicuje njegov predsednik oz. namestnik predsednika po pooblastilu predsednika po potrebi, a najmanj šestkrat v koledarskem letu. Seje uprave se skliče tudi na zahtevi treh članov uprave ali nadzornega odbora.

1. **člen**

Uprava veljavno odloča na sejah z večino glasov prisotnih članov uprave. Uprava je sklepčna, če seji prisostvuje več kot polovica članov uprave. V primeru enakega števila glasov za oz. proti odloča glas predsedujočega.

1. **člen**

Seje uprave so lahko tudi izjemoma korespondenčne. O sklicu korespondenčne seje odloči predsednik oz. njegov namestnik. Korespondenčno sejo, na podlagi dogovora, izpelje predsednik uprave oz. njegov namestnik ali po pooblastilu izvršnega direktorja uprave ustanove.

1. **člen**

Uprava lahko izven okvira pooblastil, ki jih ima izvršni direktor uprave ustanove na podlagi statuta, pooblasti izvršnega direktorja uprave tudi za druge zadeve, za katere meni, da jih zaradi racionalnosti in večje učinkovitosti lahko prenese nanj v okviru tekočega dela ustanove, z generalnim ali posebnim pooblastilo.

1. **člen**

Uprava odloča o sprejemu statuta z 2/3 večino vseh članov, enako velja za dopolnitve oz. spremembe statuta in ta spremembe sedeža ustanove.

Uprava odloča o ustanovitvi drugih stalnih in začasnih organov z večino vseh glasov članov.

1. **člen**

*Izvršni direktor uprave ustanove*

Izvršnega direktorja uprave ustanove imenuje uprava za dobo štirih let. Izvršni direktor uprave je za svoje delo odgovoren upravi. Po izteku mandata je lahko ponovno imenovan. Njegovo delovno razmerje mora biti sklenjeno v skladu s predpisi, ki urejajo delovna razmerja. Delovno razmerje se lahko sklene za določen čas ali pa na podlagi pogodbe o delu.

1. **člen**

Izvršni direktor uprave ustanove vodi poslovanje, predstavlja in zastopa ustanove v okviru pooblastil iz 16. člena tega statuta in posebnih pooblastil uprave in je odgovoren za zakonitost njenega dela. Izvršni direktor uprave ustanove je pooblaščen, da zastopa ustanovo in sklepa finančne posle v višini, ki jo določa uprava.

1. **člen**

Izvršni direktor uprave izvaja sklepe in odločitve uprave. Po pooblastilu pa sprejema odločitve, ki niso v pristojnosti drugih organov ustanove. Po pooblastilu uprave podpisuje dokumente o finančnem in drugem poslovanju.

1. **člen**

Izvršni direktor uprave ima pri vodenju naslednje pristojnosti in dolžnosti:

* izvaja odločitve uprave o gospodarnem in učinkovitem vodenju ustanove
* izvaja v soglasju z upravo notranjo organizacijo in sistematizacijo delovnih mest ustanove
* poskrbi za administrativna in računovodska opravila v skladu s sistematizacijo delovnih mest in predpisi, ki urejajo delovna razmerja
* prisostvuje sejam uprave in po potrebi tudi sejam drugih organov ustanove
* pripravlja predloge splošnih aktov in njihove dopolnitve oz. spremembe
* upravi predloži poročila, predlog programa dela in druge zadeve, ki so pomembne za delo in razvoj ustanove
* obvešča člane zbora ustanoviteljev o sejah uprave in jih vabi tudi na posamezne predstavitve in promocije, ki uveljavljajo pomen in vlogo ustanove v javnosti
* opravlja druge zadeve v skladu z aktom o ustanovitvi, statutom, zakonom in drugimi predpisi
* pripravlja gradiva za seje uprave.
1. **člen**

Izvršni direktor uprave tekoče poroča o svojem delu predsednika uprave. Izvršni direktor uprave poroča pisno upravi na dva meseca, pripravi pa tudi letno poročilo za organe uprave. Organ, ki je imenoval izvršni direktor uprave, ga tudi razreši. Za razrešitev morajo biti podani razlogi, ki se nanašajo na kršitve upravnega odbora, na akt o ustanovitvi, na statut in zakon.

1. **člen**

*Nadzorni odbor*

Nadzorni odbor imenuje zbor ustanoviteljev za dobo pet let in ga sestavljajo trije člani ter odloča z večino vseh glasov.

Naloge nadzornega odbora so zlasti:

* opravlja nadzor nad zakonitostjo dela ustanove
* nadzira gospodarjenje s premoženjem
* vsako leto pregleda finančna poročila o poslovanju ustanove
* morebitne pripombe in ugotovitve posreduje upravi in organu pristojnemu za ustanove ter zboru ustanoviteljev ustanove
* o nepravilnostih pisno poroča upravi in organu pristojnemu za ustanove ter zboru ustanoviteljev
* po lastni oceni in presoji lahko skliče skupščino ustanoviteljev
* redno letno poroča zboru ustanoviteljev

Nadzorni odbor lahko po potrebi naroči revizijo poslovanja ustanove pri ustrezni strokovni inštituciji.

1. **člen**

*Štipendijska komisija*

Štipendijsko komisijo in njenega predsednika imenuje uprava, namestnika predsednika pa izberejo člani komisije izmed sebe. Štipendijsko komisijo sestavljajo trije člani, za dobo pet let.

Komisija:

* pripravi pravilnik s kriteriji o podeljevanju štipendij in ga predloži v potrditev upravi
* objavi razpis štipendij v javnih medijih
* sprejema svoje sklepe z večino glasov in jih nato posreduje v soglasje upravi
* trajno sodeluje s štipendisti in jih vključuje v delo ustanove.

*III. IMENOVANJE ČLANOV V UPRAVO USTANOVE*

1. **člen**

Upravo imenuje zbor ustanoviteljev za obdobje štirih let. Po preteku tega obdobja je član uprave lahko še enkrat ponovno imenovan, če ga predlaga in potrdi zbor. V kolikor član uprave ni aktiven eno leto, lahko predsednik uprave predlaga razrešitev in izvolitev novewga člana, vendar po ključu, ki je določen členu 22.

1. **člen**

Sedem članski odbor uprave se v skladu z ustanovno listino oblikuje iz ustanoviteljev (ki imajo tri člane) in donatorjev (ki imajo štiri člane).

Član uprave je lahko delovno in poslovno verificiran državljan, ki ga predlagajo ustanovitelji in donatorji. Predlagajo po svoji izbiri, vendar z zavestjo dobrega gospodarja, da bo njihov član uprave koristno deloval za realizacijo programa ustanove.

Član uprave ne more biti državljan, ki deluje ali je že član uprave neke druge ustanove (fundacije), ki deluje na področju R Slovenije.

1. **člen**

Načelo, ki je opredeljeno v 20. in 21. členu tega statuta, se uporablja za vse naslednje mandate. V članstvu v upravi se zvrstijo predstavniki vseh ustanoviteljev. Ta postopek se uporablja dokler se v statut ustanove na podlagi dopolnitev oz. sprememb ne uvede drugačno načelo.

*IV. ČLANSTVO IN PRIHODKI USTANOVE TER RAZPOLAGANJE S PRIHODKI*

1. **člen**

Članice Ustanove dr. Antona Trstenjaka lahko postanejo tudi občine s področja Slovenskih goric, Prlekije in Haloz. Občine postanejo članice s sklepom občinskega sveta o vstopu v Ustanovo dr. Antona Trstenjaka, podpisom Listine o članstvu in plačilom letne članarine. Višino letne članarine določi uprava Ustanove dr. Antona Trstenjaka. S pristopom v članstvo in plačilom članarine Ustanovi dr. Antona Trstenjaka pridobi občina naslednje pravice:

* vse javne in zasebne institucije ter fizične osebe iz občine lahko kandidirajo za sredstva iz javnih razpisov Ustanove dr. Antona Trstenjaka
* možnost kandidiranja svojih predstavnikov v organe Ustanove dr. Antona Trstenjaka.
1. **člen**

Ustanova pridobiva prihodke in sredstva za izvajanje svojega namena:

* z gospodarjenjem z ustanovitvenim premoženjem
* iz donacij pravnih oseb
* iz donacij, naklonil, dediščin in volil pravnih in fizičnih oseb
* s članarinami lokalnih skupnosti ter s subvencijami upravnih organov, upravnih organov, organizacij in združenj (zbornice, združenja, skladi, državne agencije, državni skladi ipd.)
1. **člen**

Ustanova pridobiva prihodke tudi iz prihodkov lastnega poslovanja:

* z vezavo oz. deponiranjem prostih finančnih sredstev pri bankah oz. hranilnicah
* z nakupi in prodajo nepremičnin in vrednostnih papirjev ter prihodki od vrednostnih papirjev in nepremičnin
* iz devidend
* z opravljanjem dejavnosti v skladu z zakonom.

Uprava odloča o finančnih naložbah z 2/3 večino vseh članov uprave.

1. **člen**

Prihodki ustanove se smejo uporabiti:

* za uresničevanje namena ustanove, za katerega je bila ustanovljena se uporabi najmanj 80% vseh prihodkov
* za upravljanje in poslovanje ustanove in za razvoj njene dejavnosti
* za pokrivanje stroškov delovanja ustanove
* za povrnitev potnih stroškov, dnevnic in nagrad članom uprave, ki jih določajo predpisi za področje državne uprave. Delo uprave je sicer častno.
1. **člen**

Del prihodkov se lahko, na podlagi sklepa uprave, uporabi za povečanje ustanovitvenega premoženja ustanove. Ustanovitveno premoženje se v posameznem obračunskem obdobju ne sme zmanjšati.

1. **člen**

Ustanova v obračunskem obdobju za uresničevanje njenega namena potroši le sredstva, ki so ustvarjena na podlagi 25. in 26. člena tega statuta.

1. **člen**

Upravo določi odstotek vseh prihodkov ustanove, ki se smejo v določenem obračunskem obdobju potrošiti za izvajanje določene vrste dejavnosti.

1. **člen**

Za varnost in racionalnost gospodarjenja sta dolžna skrbeti uprava in izvršni direktor ustanove. Uprava in izvršni direktor uprave sta dolžna skrbeti za premoženje s skrbnostjo dobrega gospodarjenja.

*V. FINANČNO LETO, FINANČNI NAČRT IN FINANČNO POSLOVANJE*

1. **člen**

Finančno poslovanje poteka na podlagi zakonov in predpisov s tega področja.

1. **člen**

Finančno leto je koledarsko leto, začne se 1. januarja in zaključi 31. decembra preteklega koledarskega leta. Izvršni direktor uprave ustanove predloži finančni načrt za naslednje leto do 30. novembra tekočega leta.

1. **člen**

Zaključni račun, ki ga pripravi računovodska služba v predpisanem roku, izvršni direktor uprave predloži upravi in nadzornemu odboru ustanove. Vzporedno s tem izvršni direktor uprave ustanove predloži upravi in nadzornemu odboru tudi poročilo o delu in aktivnostih ustanove za preteklo leto.

1. **člen**

Uprava je dolžna posredovati organu, pristojnemu za ustanove, ter ustanoviteljem letno poročilo.

*VI. POSLOVNA TAJNOST*

1. **člen**

Za poslovno tajnost se štejejo listine in podatki, ki jih kot take opredeljujejo zakoni in drugi predpisi. Med poslovno tajnost štejejo tudi listine, ki jih kot take označita uprava in izvršni direktor uprave.

1. **člen**

Člani organov ustanove, izvršni direktor, delavci in sodelavci ustanove, morajo varovati tajnost listin in podatkov ustanove.

1. **člen**

Člani organov ustanove, izvršni direktor uprave, delavci in sodelavci morajo tajnost listin in podatkov ustanove varovati tudi po razrešitvi oz. prenehanju dela v ustanovi po določilih zakona s tega področja.

*VII. JAVNOST DELA USTANOVE*

1. **člen**

Delo organov ustanove je javno. Javnost dela se zagotavlja z javnimi objavami in razpisi, ki jih organi ustanove posredujejo javnim občilom.

1. **člen**

Člani uprave imajo pravico, da so informirani o upravljanju in poslovanju ustanove. Izvršni direktor uprave ustanove mora članom uprave in nadzornega odbora omogočiti vpogled v poslovne knjige.

1. **člen**

Za širše informiranje članov uprave, ustanoviteljev, donatorjev in javnosti ustanova lahko izdaja bilten oz. glasilo. O tem sklepa uprava. Ustanova občasno izdaja tudi promocijska gradiva.

*VIII. SPREMEMBE STATUTA USTANOVE*

1. **člen**

Spremembe statuta sprejema uprava ustanove, le-te pa posreduje upravnemu organu, pristojnemu za ustanove.

Predlagatelji za spremembe statuta so lahko:

* ustanovitelji
* uprava
* izvršni direktor uprave
* nadzorni odbor
* drugi organi ustanove

*IX. PRENEHANJE USTANOVE*

1. **člen**

Ustanova preneha z delom v skladu z aktom o ustanovitvi in v skladu z zakonom.

*X. PREHODNE IN KONČNE DOLOČBE*

1. **člen**

Članom organov se mandat izteče, kot je določeno v ustanovnem aktu Trstenjakove ustanove sprejetim na skupščini ustanoviteljev v Mariboru, dne 30. 05. 1997, in tem statutom.

1. **člen**

Ta statut je bil sprejet na seji uprave, dne 20. 06. 2011 in začne veljati z dnem sprejetja.

Benedikt, 20. 06. 2011

Izvršni direktor uprave: Predsednik uprave:

Pred. Dušan Gerlovič, spec. man. Mag. Milan Lovrenčič

Člani uprave: dr. Ludvik Toplak, dr. Jože Osterc, Janez Erjavec, ing. grad., Franc Kekec;